open-index/open-wikipedia-markdown huggingface dataset:
நித்யா மேனன்

**நித்யா மேனன்** (பிறப்பு:ஏப்ரல் 8, 1988) இந்தியத் திரைப்பட நடிகையும் பின்னணிப் பாடகியும் ஆவார். இவர் தென்னிந்திய திரைப்படத்துறையில் பணியாற்றுகிறார். இவர் குண்டே ஜாரி கல்லந்தய்யிந்தி மற்றும் மல்லி மல்லி இடி ராணி ரோஜு ஆகிய இரு தெலுங்கு படம் நடித்து பிலிம்ஃபேர் விருதுகளையும் வென்றார். திருச்சிற்றம்பலம் திரைப்படத்தில் நடித்ததற்காக இவர் 2023 ஆம் ஆண்டிற்கான சிறந்த நடிகை என்ற தேசிய விருதை வென்றார்.

## ஆரம்ப வாழ்க்கை
நித்யா மேனன் பெங்களூரில் ஒரு மலையாளக் குடும்பத்தில் பிறந்தவர். இவர் மணிப்பால் பல்கலைக்கழகத்தில் இதழியல் படித்திருக்கிறார். தான் திரைத்துறையில் நடிப்பதற்கு விரும்பியது கிடையாது பத்திரிக்கையாளராக தான் இருக்க விரும்பியதாக ஒரு தொலைகாட்சி பேட்டியில் கூறியிருந்தார். ஆனால் பிறகு பத்திரிக்கை துறையில் இருந்த விருப்பம் குறைந்ததினால் புனே திரைப்படக் கல்லூரியில் ஒளிப்பதிவாளர் படிப்பை படித்து முடித்தார். இவரின் தந்தை கோழிக்கோட்டையும் தாயார் பாலக்காட்டையும் சேர்ந்தவர்கள்.

## நடித்துள்ள திரைப்படங்கள்
### தமிழ்
*நூற்றெண்பது
*வெப்பம்
*உருமி
*மாலினி 22 பாளையங்கோட்டை
*ஓ காதல் கண்மணி
*மெர்சல்
*காஞ்சனா 2
*24
*இருமுகன் 
*சைக்கோ
*திருச்சிற்றம்பலம்

### தெலுங்கு
*ஓகே கண்மணி
*மள்ளி மள்ளி இதி ரானி ரோஜு
* கீத கோவிந்தம்
## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:1988 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1989 பிறப்புகள்
ஆர்பிஜி குழுமம்

**ஆர்பிஜி குழுமம் ** (*RPG Group*) இந்தியாவின் மிகப்பெரும் பல்துறைத் தொழில் குழுமங்களில் ஒன்றாகும். இதன் தலைமையகம் மும்பையில் உள்ளது. 1979ஆம் ஆண்டு இந்த நிறுவனத்தை  ஆர். பி. கோயங்கா நிறுவினார். துவக்கத்தில் இக்குழுமத்தில் பிலிப்சு கார்பன் பிளாக், ஏசியன் கேபிள்சு, அகர்பரா சணல், மர்பி இந்தியா ஆகிய நிறுவனங்களே இருந்தன.  மற்ற நிறுவனங்களை கையகப்படுத்துவதில் வல்லவரான ஆர்.பி.கோயங்கா, இசுபென்சர்சு, சியட் வட்டகை போன்ற நிறுவனங்களை   வாங்கினார். 2013இல் தமது மரணம் வரையிலும் ஆர்.பி.கோயங்கா இதன் கௌரவ தலைவராக விளங்கினார்.  இவரது மறைவிற்கு பிறகு இவரின் மகன் ஹர்ஷ் கோயங்கா தலைவராகப் பொறுப்பேற்றுள்ளார்.

இன்றளவில் ஆர்பிஜி குழுமத்தில்  பல்வேறுத் துறைகளைச் சேர்ந்த 15 நிறுவனங்கள் அடங்கியுள்ளன. சியட் வட்டகை, தகவல் தொழினுட்ப நிறுவனமான சென்சர் டெக்னாலஜிசு, உள்கட்டமைப்பு நிறுவனமான கேஇசி இண்டர்நேஷனல், மருந்து நிறுவனமான ஆர்பிஜி லைஃப் சயின்சசு ஆகியன இக்குழுமத்தில் இம் பெற்றுள்ள சில நிறுவனங்களாகும். 2012 நிதியாண்டில் இக்குழுமத்தின் மொத்த வருமானம் ரூ 16,000கோடியாக இருந்தது.

## வரலாறு
1920இல்  பிரித்தானிய கிழக்கிந்திய நிறுவனத்துடன் வணிகம் புரிவதற்காக இராச்சசுத்தானில் ஒரு சிற்றூரைச் சேர்ந்த இராம்தத் கோயங்கா கொல்கத்தாவில் இதனை நிறுவினார். 1950இல் கோயங்கா இரு பிரித்தானிய நிறுவனங்களான டன்கன் பிரதர்சு மற்றும் ஆக்டவியசு எஃகு நிறுவனங்களை வாங்கினார்.

அவரது மறைவிற்கு பிறகு ஏற்பட்ட பிரிவினை உடன்பாட்டை ஒட்டி அவரது மகன் இராம பிரசாத் கோயங்கா ஆர்பிஜி என்டர்பிரைசசு என்ற நிறுவனத்தை 1979இல் நிறுவினார். அப்போது பிலிப்சு கார்பன் பிளாக், ஏசியன் கேபிள்சு, அகர்பரா ஜூட் மற்றும் மர்பி இந்தியா ஆகிய நிறுவனங்கள் இருந்தன. இந்திய வணிகத்துறையின் கையகப்படுத்தும் மன்னர் என்ற அடைமொழி பெற்ற ஆர்.பி.ஜி பல நிறுவனங்களை தொடர்ந்து கையகப்பட்டுத்தி தமது குழுமத்தை விரிவுபடுத்தினார்.

1980களில் ஆர்பிஜியினால் கையகப்படுத்தப்பட்ட நிறுவனங்கள்:
* சியட் வட்டகை இந்தியா (1981)
* கேஈசி (1982)
* சியர்லே இந்தியா, தற்போது ஆர்பிஜி லைஃப் சயின்சசு (1983)
* டன்லப் (1984)
* கிராம்போன் கம்பனி ஆஃப் இந்தியா, தற்போது சரெகம இந்தியா (1986)
* சிஈஎஸ்சி (1989)
* ஆரிசன்சு மலயாளம் (1989)
* இசுபென்சர் & கோ. (1989)
* ஐசிஐஎம் (1989)

இக்குழுமத்தின் ஒரு கிளையாக ஆர்பி-சஞ்சீவ் கோயங்கா குழுமம் 2010இல் உருவானது.

## மேற்கோள்கள்

## வெளி இணைப்புகள்
*RPG Group site

பகுப்பு:இந்திய தொழிற் குழுமங்கள்
மறியக்குட்டி

**மறியக்குட்டி** 1958 ஆம் ஆண்டு வெளியான இந்திய மலையாளத் திரைப்படம்.

## மேற்கோள்கள்
 

பகுப்பு:1958 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
அமராவதிபுதூர்

**அமராவதிபுதூர்** (ஆங்கிலம்: Amaravathipudur) இந்தியாவின் தமிழ் நாடு மாநிலத்தில் உள்ள சிவகங்கை மாவட்டம் காரைக்குடி வட்டத்தில் அமைந்துள்ளது. இது காரைக்குடியின் புறநகர்ப் பகுதி ஆகும். காரைக்குடி-தேவகோட்டை தேசிய நெடுஞ்சாலை 210 (NH-210) இல் தேவகோட்டை இரஸ்தாவிற்கு அடுத்து அமைந்துள்ளது. இவ்வூர் பேருந்து நிலையத்தை உள்ளூர்வாசிகள் *உசிலாண்டி* என்பர்.

கவிஞர் கண்ணதாசன் இவ்வூரில் உள்ள *சுப்பிரமணியம் செட்டியார் குருகுலத்தில்* எட்டாம் வகுப்பு வரைப் படித்தார்.

## வயிநாகரம் குடும்பத்தார்
நாட்டுக்கோட்டை நகரத்தார்கள் தேவாரப்பாடல் பெற்ற தலங்கள் 274இல் 200இற்கும் அதிகமான தலங்களில் திருப்பணிகள் செய்துள்ளனர். இவர்களுள் குறிப்பிட்டதக்கவர்கள் அமராவதிபுதூர் **வயிநாகரம் குடும்பத்தார்.** 

இக்குடும்பத்தைச் சார்ந்த வயி. நாக. இராம. நாகப்ப செட்டியார் 19ஆம் நூற்றாண்டு மத்தியில் மதுரை மீனாட்சி அம்மன் கோவிலை பழுது பார்த்து 1877இல் குடமுழுக்கு செய்துள்ளார் என்பது குறிப்பிடத்தக்கது.

## காட்டுச் சிவன் கோயில்
**காட்டுச் சிவன் கோவில்** என்று அழைக்கப்படும் வாழவந்தநாயகி உடனாய வந்தருளீசுவரர் கோயில் அமராவதிபுதூரிலிருந்து இரண்டு கி.மீ தொலைவில் நடுக்காட்டில் அமைந்துள்ளது.

## காந்தி சமதர்ம பாடசாலை
இது விடுதலைப் போராட்ட வீரர் பிச்சப்பா சுப்பிரமணியத்தால் 1926இல் தொடங்கப்பெற்ற பள்ளிக்கூடம்.
thumb|காந்தி சமதர்ம பாடசாலை

## சங்கரபதிக்கோட்டை
left|thumb|250px|சங்கரபதிக்கோட்டையின் சிதிலமடைந்த காட்சி.
200 ஆண்டுகளுக்கும் மேல் பழமையான சங்கரபதிக்கோட்டை (குருகுலத்தின் பின்புறம் உள்ள பெரும் காட்டுப்பகுதியில்) அமராவதிபுதூரில் அமைந்துள்ளது. இதனை 18 ஆம் நூற்றாண்டில் சிவகங்கையை ஆண்ட முத்துவடுகநாத பெரிய உடையாத்தேவரின் படைத்தலைவராக இருந்த மருது சகோதரர்கள் (சின்னமருது மற்றும் பெரியமருது) ஆங்கிலேயர் படைகளை எதிர்த்த போது இந்த சங்கரபதிக்கோட்டையிலேயே ஆங்கிலேயர்களால் மருது சகோதரர்கள் கைதுசெய்யப்பட்டனர்.

## மேற்கோள்கள்

பகுப்பு:சிவகங்கை மாவட்டத்திலுள்ள கிராமங்கள்
பீட்டர் தீல்

thumb
பீட்டர் ஆண்ட்ரியாஸ் தீல்(அக்டோபர் 11, 1967 இல் பிறந்தார்) ஒரு அமெரிக்க தொழிலதிபர், துணிகர மூலதன  நிபுணர், கொடையாளர், அரசியல் ஆர்வலர், மற்றும் எழுத்தாளர்  ஆவார். $ 2.2 பில்லியன் மொத்த சொத்து மதிப்புடன் 2014 ஆம் ஆண்டின் [Https://en.wikipedia.org/wiki/Midas List|ஃபோர்ப்ஸ் மிடாஸ் பட்டியலில்] 4 வது இடத்திலும் மற்றும் $2.7 பில்லியன் மொத்த சொத்து மதிப்புடன் 2016 ஆம் ஆண்டின் ஃபோர்ப்ஸ் 400 பட்டியலிலும் இடம் பெற்றிருந்தார்.

இவர் பேபால் நிறுவனத்தை கூட்டாகத் தொடங்கியவர்களில் ஒருவர். பேஸ்புக்கிலும் பெரிய அளவிலான பணத்தை முதலீடு செய்திருக்கிறார். அமெரிக்காவின் பெரும் பணக்காரர்களில் இவரும் ஒருவர் என்பது குறிப்பிடத்தக்கது.

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:அமெரிக்க கணிதவியலாளர்கள்
முரளி மனோகர் ஜோஷி

**முரளி மனோகர் ஜோஷி** ஒர் இந்திய அரசியல் பிரமுகர், பாரதிய ஜனதா கட்சியின் முக்கியத் தலைவர்களில் ஒருவரான இவர் 1991 முதல் 1993 வரை அக்கட்சியன் தேசியத் தலைவராகவும் இருந்திருக்கிறார்.  தேசிய ஜனநாயகக் கூட்டணி அரசில் இவர் மனிதவள மேம்பாட்டுத்துறை அமைச்சராக இருந்திருக்கிறார்.  இவரின் இந்திய அரசியல்-சமூகப் பார்வைக்காகவும், ஆர்எஸ்எஸ்(RSS) உடனான இவரின் தொடர்புக்காகவும் சிறப்பாக அறியப்படுகிறார்.

## தனி வாழ்க்கை
முரளி மனோகர் ஜோஷி 1934 ஜனவரி 5-ம் நாள் தற்போதைய  உத்ராகண்ட் மாநிலத்தின் குமோன் மலைப்பகுதியில் (Kumaon Hills) நைனிடாலில் பிறந்தார்.  இயற்பியலில் நிறமாலையியலில்(Spectroscopy) முனைவர் பட்டம் பெற்றுள்ள இவர் அதன் பிறகு, அலகாபாத் பல்கலைக்கழகத்தில் இயற்பியல் ஆசானாகப் பணிபுரிந்தார்.  ஆர்எஸ்எஸ் உடன் ஏற்பட்டத் தொடர்பின் காரணமாக பின்னாளில் அரசியலுக்கு வந்தார்.

## கல்வி
ஜோஷி தனது தொடக்கக் கால கல்வியை சாந்த்பூர், பிஜ்னோர் மற்றும் அல்மோரா ஆகிய இடங்களில் கற்றார்.  இளம் அறிவியல்/அறிஞர் (B. Sc) பட்டத்தை மீரட் கல்லூரியிலும், முதுகலை அறிவியல்/அறிஞர் பட்டத்தை அலகாபாத் பல்கலைக்கழகத்திலும் முடித்தார்.  தனது முனைவர் பட்டத்தையும் அலகாபாத் பல்கலைக்கழகத்திலேயே நிறமாலையியலில் முடித்தார்.  மேலும், ஒர் இயற்பியல் ஆய்வுக் கட்டுரையை இந்தியில் எழுதி வெளியிட்டுள்ளார்.

## அரசியல் வாழ்க்கை
இவர் 1992 பாபரி மசூதி இடிப்பு வழக்கில் மும்மரமாக பங்காற்றினார்

## மேற்கோள்கள்

பகுப்பு:இந்திய அரசியல்வாதிகள்
பகுப்பு:1934 பிறப்புகள்
பகுப்பு:மாநிலங்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:பாரதிய ஜனதா கட்சித் தேசியத் தலைவர்கள்
பகுப்பு:வாழும் மக்கள்
பகுப்பு:13வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
தேவகோட்டை இரஸ்தா

**தேவகோட்டை சாலை** இந்தியாவின், தமிழ்நாடு மாநிலத்தில் உள்ள சிவகங்கை . மாவட்டம், காரைக்குடி மாநகராட்சி பகுதிகளில் அமைந்துள்ள தேவகோட்டை வட்டத்தில் உள்ள தேவகோட்டை நகரத்திற்கு வடமேற்கில் 11.4 கிலோ மீட்டர் தொலைவில் உள்ளது. 

காரைக்குடியின் புறநகர்தொடருந்து நிலையம் ஆகும். இது காரைக்குடி - தேவகோட்டை நெடுஞ்சாலை எண் 210 இல் அமைந்துள்ளது.

## மேற்கோள்கள்

பகுப்பு:சிவகங்கை மாவட்டத்திலுள்ள கிராமங்கள்
காகபுசண்டர்

thumb|250px|காகபுஜண்டர்

**காகபுசண்டர்** அல்லது **காகபுருடர்** அல்லது **காகபுஜண்டர்** (*Kakbhushundi*) என்பவர்  சித்தர்களில் ஒருவர். இவர் ரோமச முனிவரின் தந்தை. இவர் மாயூரத்தில் (மயிலாடுதுறை) பிறந்தார். மயூரநாதனின் அருளால் சாகா வரம் பெற்று காகமாக பல ஆண்டுகள் வாழ அருள் பெற்றதால் காகபுசுண்டர் என்ற பெயர் பெற்றார். காகபுசுண்டர் நூல்கள் பல உள்ளன.அவற்றுள் சில நூல்களே அறியப்பட்டுள்ளன. இவர் காக்கை வடிவில் இருந்துகொண்டு பாடல்களைப் பாடியதாக இவரே தம் பாடல்களில் குறிப்பிடுகிறார்.
இவர் தன்னைப் புசுண்டர் என்றும்
புசுண்டமுனி என்றும்

## தொன்மம்
சிவசத்தியின் பேரண்ட எண்பேராற்றல்களை அட்டமா சத்திகள் என்பர். ஒரு காலத்தில்  யானை, யாடு, ஒட்டகம், கரடி முதலியவற்றின் முகங்களைப் கொண்ட சிவசத்தியின் ஊர்திகள் சிவகணங்களோடு சேர்ந்து கள்ளுண்ட களிப்போடு ஆடிக்கொண்டிருந்தன. பிரம சத்தியின் வாகனங்கள் பெண் அன்னங்கள். அவை சண்டன் வாயசப் பறவையைக் கூடிக் கருவுற்றன.  அப்போது பிரம சத்தியைச் சுமக்கும் வலிமையை இழந்துவிட்டன. பிரமசத்தி அந்தத் தனது ஊர்தி அன்னங்களை விருப்பம்போல் செல்லும்படி அனுப்பிவிட்டுத் தவம் மேற்கொண்டாள். அன்னங்கள் கருப்பம் முதிர்ந்து முட்டையிட்டன. அந்த முட்டைகளிலிருந்து புஜண்டன் முதலான 21 பேர் பிறந்தனர். அவர்கள் தம் தாய்மாருடன் சேர்ந்து ‘பிராமி’யை வேண்டித் தவம் செய்தனர்.  பிரமி தவம் கலைந்து வந்து அவர்களை அங்கிருந்த கற்பக மரத்தில் வாழுமாறு அருள் வழங்கினாள். அவர்களில் புஜண்டன் தவிர மற்றையோர் மேலும் தவம் இயற்றித் தம் உடலை அந்த மரத்தடியில் விட்டுவிட்டு வீடுபேறு அடைந்தனர். புஜண்டன் அந்த உடல்களைக் காக்கை உருக் கொண்டு காவல் புரிந்துவந்தார். வசிட்டர் தன் எட்டாம் பிறப்பில் அங்கு வந்து புஜண்டனுக்கு ஞானம் வழங்கினார். அந்த ஞானத்தால் பாடிய பாடல்களே காகபுருடர் நூல்கள்.

## நூல்கள்
* பெருநூல் காவியம் 1000
* ஞான காவியம் 33
* மெய் ஞான விளக்கம் 80
* உபநிடதம் 32
* சூத்திரம் 500
* ஞானக் குறள் 19
* நாடி சோதிடம்

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், 2005
*சித்தர் பாடல்கள், பிரேமா பிரசுரம், 1959, ஆறாம் பதிப்பு 1987
## அடிக்குறிப்பு

## உசாத்துணை
*சித்தர்கள் வாழ்க்கை வரலாறு

பகுப்பு:தமிழ்ப் புலவர்கள்
பகுப்பு:சைவ சமய சித்தர்கள்
தேவகோட்டைக் கோட்டம்

தேவகோட்டைக் கோட்டம் இந்தியாவின் தமிழ்நாட்டில் உள்ள சிவகங்கை மாவட்டத்தின் வருவாய்க் கோட்டமாகும். இந்தக் கோட்டத்தின் கீழ் 42 பஞ்சாயத்துக் கிராமங்கள் உள்ளன.

## மேற்கோள்கள்
* 

பகுப்பு:சிவகங்கை மாவட்ட வருவாய் கோட்டங்கள்
எரிக் காண்டல்

**எரிக் ரிச்சர்டு காண்டல்** (*Eric Kandel*) என்பவர் அமெரிக்காவைச் சேர்ந்த நரம்பு உளமருத்துவர் ஆவார். இவர் 2000 ஆம் ஆண்டு மருத்துவம் அல்லது உடலியங்கியலுக்கான நோபல் பரிசுசை பெற்றவர். இவர் இந்த பரிசை அர்வித் கார்ல்சன் மற்றும் பவுல் கிரீன்கார்ட் ஆகியோருடன் பகிர்ந்துகொண்டார். இவர் தனது வாழ்வையும் ஆய்வுகளையும் சேர்த்து *இன் செர்ச் ஆஃப் மெமரி, த எமர்ஜென்சு ஆஃப் எ நியூ சயின்சு ஆஃப் மைண்டு* (In Search of Memory: The Emergence of a New Science of Mind) என்ற நூலை எழுதியுள்ளார்.

## மேற்கோள்கள்

பகுப்பு:1929 பிறப்புகள்
பகுப்பு:வாழும் மக்கள்
பகுப்பு:அமெரிக்க அறிவியலாளர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் மருத்துவப் பரிசு பெற்றவர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
அல்டெரா

**அல்டெரா** (Altera) என்பது மறுவுள்ளமைக்கக் கூடிய எண்முறைச் சுற்றுகளான நிரல்தகு ஏரணக் கருவிகளைத் (நிஏக) தயாரிக்கும் ஒரு சிலிக்கான் பள்ளத்தாக்கு உற்பத்தி நிறுவனம் ஆகும்.

## மேற்கோள்கள்

பகுப்பு:மின்னணுவியல் நிறுவனங்கள்
குறிகை-குவையமாக்கல்-இரைச்சல் விகிதம்

**குறிகை-குவையமாக்கல்-இரைச்சல் விகிதம்** (கு.கு.இ.வி) (Signal-to-Quantization-Noise Ratio, **SQNR** or **SN<sub>q</sub>R**) என்பது துடிப்புக் குறியீடு ஏற்றம் (துகுஏ) மற்றும் பல்லூடக விலக்கி போன்ற எண்முறையாக்கத் திட்டமுறைகளில் பரவலாக பயன்படக்கூடிய ஒரு அளவுகோல் ஆகும். இது ஒப்பு-இலக்க மாற்றத்தில் ஏற்படும் குவையமாக்கல் பிழைக்கும், பெரும வரைவுக் குறிகை வலிமைக்கும் உள்ள தொடர்பை வெளிப்படுத்துகிறது.

:\mathrm{SNR}=\frac{3 \times 2^{2n}}{1+4P_e \times (2^{2n} - 1)} \frac{m_m(t)^2}{m_p(t)^2}

கோட்குரிப்பைப் பின்வருமாறு வருவிப்போமாக. இதற்கு முதலில் குவையமயமாக்கல் முறையைப் புரிந்து கொள்வது அவசியம். பொதுவான ஒலி மற்றும் ஒளிக் குறிகைகள் தொடர்ச்சியான எண் மதிப்பைக் கொண்டிருக்கும். இவற்றை மின்னணுச் சாதனங்களில் வகைக் குறிக்கும் போது, தொடர் நிலை அன்றி, பிரி நிலைக் குறிப்பு உகந்ததாகும். குறிகையின் குறைந்த பட்ச மதிப்பு v_{min} என்றும், அதிக பட்ச மதிப்பு v_{max} என்றும் வைத்துக்  கொள்வோம்.

பகுப்பு:மின்னணுவியல்
குறிகை-இரைச்சல் மற்றும் குறுக்கீடு

தொலைத்தெரிவிப்பியலில், **குறிகை-இரைச்சல் மற்றும் குறுக்கீடு** (குஇமகு) (Signal-to-noise plus interference, (SNIR)) என்பது குறிகைத் திறனுக்கும், இரைச்சல் திறன் மற்றும் குறுக்கீடு திறனுக்கும் உள்ள விகிதம் ஆகும்.

:
\mathrm{SNIR} = \frac{P_\mathrm{signal}}{P_\mathrm{noise} + P_\mathrm{interference}}


இங்கே P என்பது சராசரித் திறன். மதிப்புகள் அனைத்தும் பொதுவாக டெசிபெல்லில் குறிக்கப்பெறும்.

பகுப்பு:மின்னணுவியல்
துயரம்

**துயரம்** அல்லது **துக்கம்** (sorrow or sadness) என்பது ஒரு வகை வலியினால் வரும் சோகமான உணர்ச்சியாகும். இது ஒரு தோல்வி, நட்டம், இயலாமை, சோகம், என்பன ஏற்படும் போது வரும் உணர்வு. ஈடு செய்ய முடியாத இழப்பினால் ஏற்படக்கூடிய துன்பம், துக்கம் எனப்படும். அவ்வாறே ஈடு செய்யக்கூடிய இழப்பால் ஏற்படும்  துன்பம், சோகம் எனப்படும்.

மகனை இழந்தால் அது புத்திர ’சோகம்’. கணவனை இழந்தால் அந்நாளைய நடைமுறைப்படி மறுமணத்தடை பெண்களுக்கு இருந்ததால் அது அவர்களுக்குத் ’துயரம்’.
 
## மனித நடவடிக்கைகள்
துக்கம் என்பது மனிதரின் பால் எக்மேன் (Paul Ekman) தொகுத்தளித்த 6 அடிப்படையான உணர்வுகளில ஒன்று ஆகும். மற்றவை இன்பம், கோபம், ஆச்சரியம், பயம், வெறுப்பு ஆகும்.

துக்கம் வருங்கால் மனிதர்கள் பின்தொகுத்தவற்றில் ஒன்றோ பலவோ செய்யக்கூடும்:
# அமைதியாக யாரிடமும் பேசாதிருப்பர்
# தனிமையை நாடுவர்
# சோம்பலாக இளைப்பாற முடிவெடுப்பர்
# அழவும் செய்வர்

## வேறு பெயர்கள்

# துக்கம்
# வருத்தம்
# சோகம்

## மேற்கோள்கள்

பகுப்பு:உணர்ச்சிகள்
பகுப்பு:மனித உணர்வுகள்
குறிகை-குறுக்குப்பேச்சு விகிதம்

ஒரு மின்சுற்றில் ஒரு குறித்தப் புள்ளியில் **குறிகை-குறுக்குப்பேச்சு விகிதம்** (Signal-to-crosstalk ratio) என்பது வேறு அலைவரிசையில் உள்ள தேவையற்ற குறிகைத்திறனுக்கும், தேவையான குறிகைத்திறனுக்கும் உள்ள விகிதம் ஆகும். இதனைப் பெரும்பாலும் டெசிபெல்லில் குறிக்கப்படும். சுழிலிய செலுத்த மட்ட புள்ளியில் எல்லா அலைவரிசைகளும் அதனுடைய அலைவரிசைகளில் உள்ள திறன் சமமாக மாற்றமைக்கப்படும்.

பகுப்பு:மின்னணுவியல்
இரக்கம்

**இரக்கம்** () (pity) என்பது வேறொருவர் சோகத்தில் ஆழ்ந்திருக்கும் போது அவர்பால் காட்டும் உணர்வாகும். இரக்க உணர்வு இல்லாத வேளைகளிலும் தன் ஆளுமையினை காட்ட இவ்வுணர்வினை உபயோகப்படுத்துவர்.

## இரங்கல்
உயிர்கள் இழப்போ, அல்லது மாபெரும் பொருள் இழப்போ நேருகையில், தலைவர்களும் பெரியோரும் இரங்கல் தெரிவிப்பது அவர்களின் இரக்க உணர்வினை வெளிப்படுத்தும் முறையாகும்.

## உசாத்துணை

பகுப்பு:மனித உணர்வுகள்
பகுப்பு:உணர்ச்சிகள்
குறிகைப் பாய்வு வரைவு

**குறிகைப் பாய்வு வரைவு** (Signal-flow graph) என்பது கணுக்களும் கிளைகளும் கொண்ட ஒரு கட்டப்படம் மற்றும் திசையுறு வரைபடம் ஆகும். இதன் கணுக்கள் நேரியல் இயற்கணித தொடர்புகளின் அணியுடைய மாறிகள் ஆகும். ஒரு குறிகைப் பாய்வு வரைவு பெருக்கத்தையும், கூட்டல்களையும் மட்டுமே வெளிப்படுத்த முடியும். பெருக்கல்களைக் கிளைகளின் சுமைகளைக் குறிக்கப்படும்; கூட்டல்களை கணுக்களில் பல கிளைகள் சேர்வதாக குறிக்கப்படும். குறிகைப் பாய்வு வரைவானது நேரியல் சமன்பாட்டுக் கட்டகத்துடன் ஒன்றுக்கு ஒன்றான தொடர்பை வைத்திருக்கிறது. அத்துடன், இது காரண விளைவுகளை கொண்டிருக்கும் புறநிலை கட்டகத்தின் குறிகை பாய்வையும் விளக்கக் கூடியதாக பயன்படுகிறது.

## மேற்கோள்கள்

பகுப்பு:மின்னணுவியல்
பகுப்பு:கட்டுப்பாட்டியல்
மீன்பிடி தடைக்காலம்

**மீன்பிடி தடைக்காலம்**  என்பது கடலில்   மீன்களின்  இனப்பெருக்கத்துக்காக சில நாட்கள் அல்லது மாதங்கள் ஆழ்கடலில் மீன்பிடிக்க அரசு விதித்துள்ள தடைக்காலத்தை குறிப்பதாகும்.

## மீன்களின் இனப்பெருக்க காலம்
கோடை காலங்களில் மீன்களின் இனப்பெருக்கம் அதிகம் நடைபெறும். இக்காலங்களில் மீன்கள் கடலுக்கு அடியில் உள்ள பாறைகளில் முட்டையிட்டு குஞ்சுகள் பொரிக்கும்.
விசைப்படகுகள் ஆழ்கடலில் மீன்பிடிக்கச் செல்லும் போது படகுகள் மற்றும் வலைகளில் அடிப்பட்டு மீன் குஞ்சுகள் அழியும் நிலை உள்ளது, எனவே இக்காலங்களில் கடலில் மீன்பிடிக்க அரசு தடை விதித்துள்ளது.  

## மேற்கோள்கள்

பகுப்பு:மீன் குடும்பங்கள்
பரிவு

**பரிவு** (*sympathy*) என்பது அடுத்தவரின் சோகத்தினை போக்க எடுக்கும் நடவடிக்கை ஆகும். பிறரின் துயரினை புரிந்து கொண்டு, அதனை போக்க தன்னாலான செயல்களை செய்வதும் அடுத்தவர்க்கு பரிந்துரைப்பதும் பரிவு எனக்கொள்ளலாம். பச்சாதாபமும் பரிவும் ஒன்று எனப் பயன்படுத்தப்படுகிறது. பரிவு ஒர் உணர்வு. ஆனால், இதன் மூலம், அர்த்தம் என்பவற்றுக்கேற்ப இரு பதங்கள் கொண்டுள்ளது.

## உசாத்துணை

## வெளி இணைப்புகள்

* Mirrored emotion by Jean Decety from the University of Chicago.
* Sympathy Message Samples Examples of sympathy messages to say and write for every situation.
* Sympathy messages  Provides information on writing sympathy messages with examples.
* Sympathy Message Examples Examples of sympathy messages to say or write.
* 

பகுப்பு:மனித உணர்வுகள்
பகுப்பு:உணர்ச்சிகள்
வில் மருத்துவமுறை

**வில் மருத்துவமுறை** (Arc therapy ) ; கதிர் மருத்துவ முறையில் இதுவும் ஒரு முறையாகும். பொதுவாக புற்று நோய் திசுக்களை நோக்கி ஒன்றோ அல்லது அதற்கு மேற்பட்ட புலங்களோ ஒரே புள்ளியில் விழுமாறு பல நிலைத்த (Stationary field ) புலங்களுடன்  மருத்துவம் மேற்கொள்ளப்படுகிறது. இது நிலைப் புல  மருத்துவமுறை எனப்படும்.மிகவும் நுட்பமான எக்சு கதிர் கருவிகளும் ஐசோடோப்பு கருவிகளும் இப்போது புற்றுநோய் சிகிச்சைக்காக பயன்படுத்தப் படுகின்றன. இக்கருவிகளில் கதிர்மூலம் புற்றுநோய் திசுவினைச் சுற்றி வருமாறு அமைக்கப்பட்டு இருக்கிறது. ஆனால் எப்படி சுழற்றினாலும் புலத்தின் மையக்கோடு எப்போதும் புற்றுநோய் திசுக்களின் வழியாகவே செல்லும். இப்படிப் பட்ட மருத்துவமுறை (Rotation therapy) சுழல் மருத்துவமுறை எனப்படும்.  அதன்னியில் புலமையக்கோடு வட்டத்தில் ஒரு குறிப்பிட்ட வில்லில் அங்கும் இங்கும் அசையுமாறும் மருத்துவம் செய்யப்படுமதுண்டு.இம்முறைக்கு வில் சிகிச்சை முறை என்று பெயர். இப்படிப்பட்ட முறையினால் உடலின் புறத்தோல் அதிக கதிர்வீச்சினைப் பெறுவதிலிருந்து தவிர்க்கப்படுகிறது. சில சிறப்பு உறுப்புகள் அதிக கதிர்வீச்சிலிருந்து காப்பாற்றப் படவும்முடியும்.

பகுப்பு:கதிர் மருத்துவம்
திருக்குறுந்தாண்டகம்

**திருக்குறுந்தாண்டகம்** (Tirukkuruntantakam) என்பது வைணவ சமயத்தின் பன்னிரெண்டு ஆழ்வார்களில் ஒருவரான திருமங்கையாழ்வாரருளிய நூலாகும்.  இது தாண்டகம் என்ற செய்யுள் வகையைச்சார்ந்து இயற்றப்பட்டதாகும்.

## பெயர்க்காரணம்
பாடலின் ஒவ்வொரு அடியும் இடையிலே தாண்டுவதை இந்தப் பாடல்களில் காணலாம். பாடலின் அகத்தே தாண்டுவது தாண்டகம். ஒவ்வொரு அடியிலும் ஆறு சீர்கள் வந்தால் அது குறுந்தாண்டகம் என்றுரைப்பர்.  *திருக்குறுந்தாண்டகம்* என்பது வைணவக்கடவுளைப் பற்றிய செய்யுளாதலால் 'திரு' என்று பெயர் தொடங்குகிறது.

## நாலாயிரத்திவ்யபிரபந்தத்திரட்டில் பங்கு
இது நாலாயிரத்திவ்யப் பிரபந்தத்தில் 2032 முதல் 2051 வரையிலான பாடல்கள் இரண்டாவது ஆயிரத்தில் இடம்பெற்றுள்ளன. இதில் 20 பாடல்கள் உண்டு.

## திருக்குறுந்தாண்டகம் முதற்செய்யுள்
:நிதியினைப் பவளத் தூணை
:::நெறிமையால் சினைய வல்லார்
:கதியினைக் கஞ்சன் மாளக்
:::கண்டுமுன் அண்டம் ஆளும்
:மதியினை மாலை வாழ்த்தி
:::வணங்கிஎன் மனத்து வந்த
:விதியினைக் கண்டு கொண்ட
:::தொண்டனேன் விடுகி லேனே. 

## உசாத்துணை

பகுப்பு:தமிழ் இலக்கியம்
பகுப்பு:நாலாயிரத்திவ்ய பிரபந்தம்
திருநெடுந்தாண்டகம்

**திருநெடுந்தாண்டகம்** (*Tirunetuntantakam*) என்பது வைணவ சமயத்தின் பனிரெண்டு கவிஞர்களில் ஒருவரான திருமங்கையாழ்வாரருளிய நூலாகும். இது தாண்டகம் என்ற செய்யுள் வகையைச் சார்ந்து இயற்றப்பட்டதாகும்.

## பெயர்க்காரணம்
பாடலின் ஒவ்வொரு அடியும் இடையிலே தாண்டுவதை இந்தப் பாடல்களில் காணலாம். பாடலின் அகத்தே தாண்டுவது தாண்டகம். ஒவ்வொரு அடியிலும் எட்டு சீர்கள் வந்தால் அது நெடுந்தாண்டகம் என்றுரைப்பர். *திருநெடுந்தாண்டகம்* என்பது வைணவக்கடவுளைப் பற்றிய செய்யுளாதலால் 'திரு' என்று பெயர் தொடங்குகிறது.

## நாலாயிரத்திவ்யபிரபந்தத்திரட்டில் பங்கு
இது நாலாயிர திவ்யப் பிரபந்தத்தில் 2052 முதல் 2081 வரையிலான பாடல்கள் இரண்டாவது ஆயிரத்தில் இடம்பெற்றுள்ளன. இதில் 30 பாடல்கள் உண்டு.

## திருநெடுந்தாண்டகம் முதற்செய்யுள்

:மின்னுருவாய் முன்னுருவாய் வேதம் நான்கில்
:::விளங்கொளியாய் முளைத்தெழுந்த திங்கள் தானாய்
:பின்னுருவாய் முன்னுருவில் பிணிமூப் பில்லாப்
:::பிறப்பிலியாய் இறப்பதற்கை எண்ணா(து) எண்ணும்
:பொன்னுருவாய் மணியுருவில் பூதம் ஐந்தாய்ப்
:::புனலுருவாய் அனலுருவில் திகழும் சோதி
:தன்னுருவாய் என்னுருவில் சின்ற எந்தை
:::தளிர்புரையும் திருவடிஎன் தலைமே லவ்வே. 

## உசாத்துணை

பகுப்பு:தமிழ் இலக்கியம்
பகுப்பு:நாலாயிரத்திவ்ய பிரபந்தம்
வெண் கதிர்வீச்சு

**வெண் கதிர்வீச்சு** (*White radiation*) காணுறு ஒளியில் பல வண்ணங்கள் உள்ளதை அறிவோம். இதன் பொருள் வெண்ஒளியில் பல அலை நீளங்களையுடைய (wave length) ஒளிக்கதிர் உள்ளன என்பதாகும்.

வேகமாகச் செல்லும் எலக்ட்ரான்கள், வெற்றிடக் குழாயிலுள்ள இலக்கில் மோதும் போது அவைகள் தங்களின் ஆற்றலை இழந்து பல அலைநீளமுள்ள  கதிர்களையும் கொடுக்கின்றன. அலைநீளம் மாறும்போது அக்கதிர்களின் ஆற்றலும் அதிர்வெண்ணும் மாறுபட்டு இருக்கின்றன. இப்படிப்பட்ட பல அலைநீளங்களையும் (அதிர்வெண்களையும்) கொண்ட கதிர்கள், வெண் கதிர்வீச்சு எனப்படுகின்றன.

பகுப்பு:ஒளியியல் தொடர்பான குறுங்கட்டுரைகள்
அகல் விளக்கு (புதினம்)

thumb|
மு.வரதராசனின் அகல் விளக்கு
**அகல் விளக்கு** (*Agalvilakku*) என்பது மு. வரதராசன் இயற்றிய புதினமாகும். இரு நண்பர்களின் வாழ்வில் நடக்கும் நிகழ்வுகளின் மூலம் சமுதாய சிந்தனைகளைக் கூறியுள்ளார்.

## சமுதாய கருத்துகள்
சந்திரன், வேலய்யன் என்ற இரு நண்பர்களின் வாழ்க்கையைக் காட்டுகிறது.சந்திரன் ஒரு பெண்ணைக் காதலிக்கிறான், ஆனால் அவள் அவனை விட்டுப் பிரிந்து சென்று விடுகிறாள்.ஆதலால், சந்திரனின் வாழ்க்கை கவலைக்கிடமாக மாறுகிறது.வேலய்யனுக்கு ஒரு நல்வாழ்க்கை கிடைக்கிறது.பின்,அவன் சந்திரனைத் திருத்த முயல்கிறான்.இறுதியில், சந்திரன் இறந்து விடுகிறான்.இக்கதை இளைஞர்களுக்கு ஒரு பாடமாகவும் அமைகிறது.

## விருது
மு. வ. வின் அகல்விளக்கு எனும் இந்நாவலுக்கு சாகித்ய அகாதெமி விருது கிடைத்தது. இவரது அகல் விளக்குடன் பல நூல்கள், ஆங்கிலம், இந்தி, மராத்தி, ரஷ்ய மொழி, சிங்கள மொழி, தெலுங்கு மலையாளம், கன்னடம் போன்ற பிற மொழிகளில் மொழிபெயர்க்கப்பட்டுள்ளன.

## மேற்கோள்கள்

பகுப்பு:தமிழ்ப் புதினங்கள்
பகுப்பு:மு. வரதராசனின் புதினங்கள்
தமிழ்நாடு தீண்டாமை ஒழிப்பு முன்னணி

**தமிழ்நாடு‍ தீ்ண்டாமை ஒழிப்பு முன்னணி** துவக்க கூட்டம் 14.08.2007 அன்று மதுரை வில்லா புரத்தில் உள்ள வீராங்கனை லீலாவதி அரங்கத்தில் நடைபெற்றது. 

தீண்டாமை ஒழிப்பு முன்னணி என்பது தலித் இயக்கங்கள், தொழிற்சங்கங்கள், வெகுசன அமைப்புகள், விவசாய சங்கங்கள் உள்ளிட்ட இயக்கங்களின் கூட்டு மேடையாக உருப்பெற்றது. இம் முன்னணியில் இணைந்துள்ள இயக்கங்கள் எல்லாம் சாதி ஒடுக்குமுறைகளுக்கு எதிராக ஏற்கனவே போராடி வந்துள்ள அமைப்புகள் தான் என்றாலும் இவற்றின் ஒருங்கிணைந்த செயல்பாடு மேலும் வீச்சோடும் வீரியத்தோடும் அமையும் என்பதே இதில் உருவாக்கத்திற்கான காரணமாகும். 

இதன் பெயரில் உள்ள "**தீண்டாமை ஒழிப்பு**" என்பது உடனடி கடமையை சுட்டிக் காட்டுவதே அல்லாது அதன் இலக்கு "**சாதி ஒழிப்பு**" என்பதே. 

இத்தகைய புரிதலோடும் லட்சியத்தோடும் உருவாக்கப்பட்ட தீண்டாமை ஒழிப்பு முன்னணியில் மாநில மாவட்ட மட்டங்களில் சாதி பாகுபாடுகள், ஒடுக்குமுறைகளுக்கு எதிராக களம் கண்டு வரும் நூற்றுக்கும் மேற்பட்ட அமைப்புகள் இணைந்து கைகோர்த்துள்ளன. 

தமிழ்நாட்டில் தீண்டாமை, வன்கொடுமைகள் நிகழ்கிற இடங்களில் எல்லாம் தலையிடுகிற, தீர்வு காண்கிற அமைப்பாக இது பயணித்து வருகிறது. தீண்டாமை வடிவங்களை அம்பலப்படுத்துகிற கள ஆய்வுகள், நேரடி இயக்கங்கள், பாதிக்கப்பட்டவர்களுக்கு சட்ட உதவி - உடனடி நிவாரணம் ஆகியன இதன் தொடர் செயல்பாடுகளாக உள்ளன. 

மேலும் சாதி ஆணவக் கொலைகளுக்கு எதிரான தனிச் சட்டம், கழிவகற்றும் பணியில் முழுமையான இயந்திர மயம், அருந்ததியர் உள் ஒதுக்கீடு பாதுகாப்பு, எஸ்.சி,எஸ்.டி துணைத்திட்ட அமலாக்கத்தை பலப்படுத்துதல், தலித் உள்ளாட்சித் தலைவர்களின் சுதந்திரமான செயல்பாடு, இட ஒதுக்கீடு அமலாக்கம், தனியார் துறை இட ஒதுக்கீடு உள்ளிட்ட பட்டியல் சாதி பழங்குடி மக்களின் அரசியல், சமூக, பொருளாதார, பண்பாட்டு தளங்களிலான கோரிக்கைகளை முன்னிறுத்தி பன்முனைகளில் செயல்பட்டு வருகிறது. 

## மாநாடுகள் மற்றும் தலைமை
இம்முன்னணியின் முதல் மாநில மாநாடு 2010 ல் புதுக்கோட்டையில் நடைபெற்றது. தலைவராக பி.சம்பத், பொதுச் செயலாளராக கே.சாமுவேல்ராஜ், பொருளாளராக ஆர்.ஜெயராமன் தேர்ந்தெடுக்கப்பட்டனர். 

2015 மே 16 முதல் 18 வரை இரண்டாவது மாநில மாநாடு விருதுநகரில் நடைபெற்றது.

## இயக்கங்கள்

### தீண்டாமைச் சுவர் தகர்ப்பு

#### உத்தப்புரம்
உத்தப்புரம் தீண்டாமைச் சுவரை அகற்றக் கோரி பல கட்டப் போராட்டங்களை நடத்தி, தீண்டாமைச் சுவர் இடிக்கப்பட்டது.

உத்தப்புரம் தீண்டாமைச் சுவர்  தகர்ப்பிற்கு பின்னர் முன்னணியின் முயற்சியால் வீழ்ந்த சுவர்கள் - 
* கோயம்பத்தூர் நாகராஜபுரம் 
* கோயம்பத்தூர் பெரியார்நகர்
* திருச்சி எடமலைப்பட்டி புதூர்
* சேலம் காந்திமகான் நகர்

### ஈச்சங்கோட்டை
ஈச்சங்கோட்டை கிராமத்தில் தாழ்த்தப்பட்ட மக்கள் சவரம் செய்யும் கடைகளில் முடி‍ திருத்தம் செய்ய அனுமதிக்கப்படாததை எதிர்த்த இயக்கம் செப்டம்பர் 30 அன்று‍ நடைபெற்றது. போராட்டத்தின் விளைவாக அம்மக்கள் முடிதிருத்த அக்கடைகளில் அனுமதிக்கப்பட்டுள்ளனர்.

### ஆலய நுழைவுப் போராட்டங்கள்
பந்தப்புளி, உத்தப்புரம், செட்டிபுலம், காங்கியனூர் ,காளப்பட்டி முதலிய இடங்களில் ஆலய நுழைவுப் போராட்டங்கள் நடைபெயற்றுள்ளன.

### தெம்மாவூர் பேருந்து நிழற்குடை இருக்கை
தலித்துகள் இருக்கையில் அமரக்கூடாது என்ற சாதி ஆதிக்க வெறியில் இடிக்கப்பட்ட பேருந்து நிறுத்த நிழற்குடை இருக்கைகள் மீண்டும் நிறுவப்பட்டது.

## மேற்கோள்கள்

பகுப்பு:சமூக இயக்கங்கள்
பகுப்பு:சமூக அமைப்பு
பகுப்பு:தமிழ்ச் சமூகத்தில் சாதிய எதிர்ப்பு இயக்கம்
பகுப்பு:இந்தியப் பொதுவுடமைக் கட்சி (மார்க்சிஸ்ட்)
வெப்ப அலகு

**வெப்ப அலகு** (Heat unit-HU );. எக்சு கதிர் குழாயில், விரைவாகச் செல்லும் எலக்ட்ரான்கள் நேர்மின் முனையிலுள்ள இலக்கினைத் தாக்கும் போது எக்சு கதிர்கள் தோற்றுவிக்கப்படுவதுடன் நிரம்ப வெப்பமும் இலக்கில் தோற்றுவிக்கப் படுகின்றன.உண்மையில் எலக்ட்ரான்களின் ஆற்றலில் 99% வெப்பமாகவும் மீதி 1% எக்சு கதிர்களாகவும் வெளிப்படுகின்றன.அதிக வெப்பம் குழாயினை பழுதடையவும் செய்யலாம். இலக்கில் தோன்றும் வெப்பத்தினை அளவிட வெப்ப அலகு பயன்படுகிறது. இது குழாயிலுள்ள மின்முனைகளுக்கிடையே உள்ள மிகை மின் அழுத்த வேறுபாட்டினை (kVp) குழாயில் பாயும் மின்னோட்டத்தால் (mAs) பெருக்கி பெறப்படுகிறது. s என்பது மின்னோட்டம்பாயும் கால அளவாகும்

:::::Heat unit- HU= kVp*mAs ஆகும்

பகுப்பு:இயற்பியல் கோட்பாடுகள்
பாலைவன எலி

**பாலைவன எலி** (*gerbil*) என்பது கொறிணி வகையைச் சேர்ந்த சிறு பாலூட்டியாகும். இவற்றில் கிட்டத்தட்ட 110 இனங்கள் உள்ளன. இவற்றில் பல பகலாடியாகவும் அனைத்துண்ணியாகவும் உள்ளன.

பகல் முழுவதும் வளைக்குள் ஓய்வெடுத்து, இரவில் சூரிய வெப்பம் தணிந்த பிறகு பாலைவனத்தில் இரை தேட ஆரம்பிக்கும். இதன் உடலில் வியர்வை உண்டாவதில்லை. மிகச் சிறிய அளவில் சிறுநீர் வெளியேற்றும். 

## உசாத்துணை

பகுப்பு:எலிகள்
தொல்காப்பியம் இளம்பூரணர் உரை

இளம்பூரணர் உரை தொல்காப்பியம் நூல் முழுமைக்கும் உள்ளது. உரை தோன்றிய காலம் 11 ஆம் நூற்றாண்டு. **இளம்பூரணரின் தொல்காப்பிய உரை**யைப் பின்பற்றி இரண்டு நூற்றாண்டுகளுக்குப் பின்னர் நன்னூல் என்னும் இலக்கண நூல் தோன்றியது. தொல்காப்பியத்துக்கு எழுதப்பட்ட பழைய உரை ஒன்று உண்டு. 15 ஆம் நூற்றாண்டில் தோன்றிய இது தொல்காப்பியம் சொல்லதிகாரத்தில் ஒரு பகுதிக்கு மட்டும் கிடைத்துள்ளது.  

**உரைநலம்** - பிறர் உட்புகுந்து காணமுடியாவண்ணம் இருண்டு கிடந்த தொல்காப்பியம் என்னும் சரக்கு அறையுள் தம் அறிவு என்னும் அவியா விளக்கைக் கொண்டு துருவி, ஆங்கே குவிந்து கிடந்த அரிதான குவியல்களை உலகிற்கு முதலில் விளக்கிக் காட்டிய பெருந்தகை என இளம்பூரணரை மு. இராகவையங்கார் பாராட்டியுள்ளார்.
## இளம்பூரணர் தரும் விளக்கம்
இளம்பூரணர் தமக்குச் சுமார் 1500 ஆண்டுகள் முற்பட்ட நூல் தொலகாப்பியத்துக்கு கண்டிருக்கும் விளக்கங்கள் மிகவும் நுட்பமானவை. அவற்றுள் சில இங்கு எடுத்துக்காட்டுகளாகத் தர்ரப்படுகின்றன.
*நூன்மரபு இயல் – இதனுள் கூறுகின்ற இலக்கணம் மொழியிடை நின்ற எழுத்திற்கு அன்றித் தனி (நின்ற) எழுத்திற்கு என உணர்ந்துகொள்க.
*மொழிமரபு இயல் – இதனுள் கூறுகின்றது, தனி நின்ற எயுத்திற்கு அன்றி மொழியிடை (நின்ற) எழுத்திற்கு என உணர்க.
*தொகைமரபு இயல் – 24 ஈற்றில் முடிவனவற்றை எல்லாம் தொகுத்து முடித்தலின் தொகைமரபு எனப்பட்டது.
*உருபியல் – (சாரியை முதலான) உருபுகளோடு பெயர் புணரும் இயல்பு.
*உயிர் மயங்கியல் – உருபுப் புணர்ச்சி கூறிய பின் பொருள்-புணர்ச்சி கூறுவது.
*எச்சவியல் – எல்லா ஓத்தினுள்ளும் எஞ்சிய பொருள் உணர்த்துவது.
*பொருள் அதிகாரம் – சொல்லால் உணரப்படும் பொருள் பற்றிக் கூறுவது.
*மரபியல் – பொருளைக் குறிக்கும் மரபு.

## பதிப்பு
தொல்காப்பியம் பொருளதிகாரத்துக்கு இருந்த ஓலை ஒன்றே ஒன்று. அது கனகசுந்தரம் பிள்ளையிடமிருந்து பெறப்பட்டது. அதனைப் பெற்று வ. உ. சிதம்பரம்பிள்ளை படியெடுத்து அகத்திணையியல், புறத்திணையியல் ஆகிய இரண்டு இயல்களை மட்டும் 1928-ல் பதிப்பித்தார்.  உதவியவர் வாவின்ன. இராமசாமி சாஸ்திருலு அண்ட் சன்ஸ் நிறுவனத்தின் தலைவராயிருந்த இராமசாமி சாஸ்திருலு மகன் வெங்கடேஸ்வர சாஸ்திருலு. (தெலுங்கர்) ரா. இராகவையங்காரிடம் இருந்த தொல்காப்பியம் செய்யுளியல் ஓலையை வாங்கிப் படியெடுக்கும்போது வ.உ.சி. சிறையில் அடைக்கப்பட்டார். சிறையிலிருந்து வெளிவந்ததும் மனம் நொந்துபோயிருந்த இவரிடமிருந்த ஓலையை வாங்கி, ஒப்புநோக்கி, சு. வையாபுரிப்பிள்ளை தொல்காப்பியம் பொருளதிகாரம் முழுமைக்குமான இளம்பூரணர் உரையைப் பதிப்பித்தார்.

## கருவிநூல்
*மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005
* தொல்காப்பியம் (எழுத்து சொல் பொருள்) மூலமும் உரையும், உரையாசிரியர் இளம்பூரணர், சாரதா பதிப்பகம், சென்னை 14, 2010
## அடிக்குறிப்பு

பகுப்பு:11 ஆம் நூற்றாண்டுத் தமிழ் நூல்கள்
பகுப்பு:தொல்காப்பியம்
தமிழ்த் திரைப்படங்களின் பட்டியல், 2013

**தமிழ்த் திரைப்படங்களின் பட்டியல், 2013** (List of Tamil films of 2013) என்ற இக்கட்டுரையில் 2013 ஆம் ஆண்டில் வெளிவந்த தமிழ்த் திரைப்படங்களை அதன் வெளியீட்டு தேதி வாரியாக இங்கு பட்டியலிடப்பட்டுள்ளது.

## அதிக வருவாய் ஈட்டிய படங்கள்
:*பின்புல நிறம்* &nbsp;&nbsp;&nbsp;&nbsp;&nbsp; * குறிக்கப்பட்டவை தற்போது திரையரங்குகளில் ஓடிக் கொண்டிருப்பதைக் குறிக்கிறது.*

## விருதுகள்
* 60வது தேசியத் திரைப்பட விருதுகள்
* 7வது ஆண்டு விஜய் விருதுகள்
* 44வது உலகளாவிய இந்தியத் திரைப்பட விழா

## உலகளாவிய தமிழ்த் திரைப்படங்கள்

## வெளியான அல்லது தேதிக் குறித்தப் படங்கள்

### சனவரி–சூன்

### சூலை - டிசம்பர்

## குறிப்பிடத்தக்க இறப்புகள்

## மேற்கோள்கள்


பகுப்பு:தமிழ்த் திரைப்படங்களின் பட்டியல்கள்
உணர்வின்மை

**உணர்வின்மை** அல்லது **உணர்வில்லா தன்மை** (Apathy, impassivity or perfunctoriness) எனபது எவ்வித உந்துதலும் இன்றி உணர்வுகளை வெளிப்படுத்தாத தன்மையாகும். உணர்வில்லாதவர்கள் சமூக, பொருளாதாரம், இறை, சமயம், மதம், தத்துவரீதியான, புறம், அகம் என்று எந்த ஒரு விசயத்திலும் ஒரு ஈடுபாடு காட்டாது இருப்பர்.

## மனவழுத்தம்
மனவியல் வல்லுநரும் மனவியல் நல எழுத்தாளருமான ஜான் மேக்மானமி (John McManamy) என்பவர் மனவியல் நிபுனர்கல் நேரடியாக உணர்வின்மையினை அனுகாமல் மன அழுத்தத்தினை மட்டும் குணமாக்க முயலுவதாகக் கூறுகிறார். எதைப்பற்றியும் கண்டுகொள்ளா இயல்புடைய இந்த உணர்வில்லாதவர்கள் பின்விளைவுகளைப்பற்றியும் கண்டுகொள்வதில்லை. இவர் இவ்வாறான நபர்கள் எதையும் முடிக்கவோ சாதிக்கவோ இயலாது, அதனைப்பற்றி கவலையும் படாதிருப்பர் எனவும் கூறுகிறார்.

## உசாத்துணை

பகுப்பு:மனித உணர்வுகள்
பகுப்பு:உணர்ச்சிகள்
பகுப்பு:அசாதாரண உளவியல்
அவா

**அவா** அல்லது **ஆவல்** என்பது ஒரு நபரின் மனத்தில் உண்டான எதிர்பார்ப்பினால் உண்டாகும் உணர்வாகும். ஆசை என்பது தான் அடைய விரும்பும் உணர்வாகவும், ஆவல் தோன்றி விட்டாலோ ஒருவர் தான் நினைத்ததை அடையாமல் இருக்க மாட்டார்கள் என்றும் பிரித்துக் காட்டலாம்.

## மகப்பேறு காலம்
மகப்பேறு காலத்தில் மனைவிமார்கள் புளிப்பு பொருந்திய உணவுகளின்பால் பெருமளவில் அவா கொள்வர்.

## பௌத்தம்
பௌத்தத்தில் புத்தர் மக்கள் இன்பமாயிருக்கவும் வீடுபேறு பெறவும் தன் ஆவல்களையும், ஆசைகளினையும் அடக்க வேண்டும் என்பதோடு, எனினும் ஆவலை முழுவதுமாக துறக்க இயலாது என்பதனால் அவர்கள் அவ்வுணர்வினை சரியாக கையாள வேண்டும் என்று போதிக்கிறார். புத்தர் தன்னை பின்பற்றுவோர் தன் ஆசைகளை வழிநடத்த ஆவலைக்கட்டுப்படுத்தும் அவாவினைக்கொள்ள வேண்டுமென பழம்பெரும் கல்வெட்டுகள் மூலம் உரைத்திருக்கிறார்.

## உசாத்துணை

பகுப்பு:மனித உணர்வுகள்
பகுப்பு:உணர்ச்சிகள்
தி வீக் (இந்திய இதழ்)

தி  வீக் (The Week) என்பது இந்தியாவில் வெளியாகும் வார இதழ். இது மலையாள மனோரமா குழுமத்தினரால் வெளியிடப்படுகிறது. இந்தியாவில் அதிகம் விற்பனையாகும் ஆங்கில வார இதழ் இதுவே. தற்சமயம் இதை கொச்சியில் இருந்து வெளியிடப்படுகிறது ,தற்போது  புது தில்லி, மும்பை, பெங்களூர், கோட்டயம் ஆகிய இடங்களில் அச்சடிக்கின்றனர். இது தெற்காசிய இதழாளர் சங்க விருது, சிறந்த ஊடகத்திற்கான விருது ஆகிய விருதுகளைப் பெற்றுள்ளது.

## வரலாறு

### தலைமைப் பதிப்பாசிரியர்
தி வீக் இதழானது மலையாள மனோரமா குழுமத்தினால் டிசம்பர், 1982 இல் வெளியிடப்பட்டது. இரண்டு தலைமைப் பதிப்பாசிரியர்கள் இருந்தனர். தற்போது இந்தப் பொறுப்புகள் துறக்கப்பட்டது.  

#### கே. எம்.மேத்யூ
கே. எம்.மேத்யூ நிறுவனர் மற்றும் தலைமைப் பதிப்பாசிரியர் பொறுப்பில் டிசம்பர் 25, 1988 வரையில் இருந்தார். இவர் மதுகுட்டிசயான் எனும் பெயரில் பரவலாக அறியப்படுகிறார். இந்திய செய்தி ஊடக அறக்கட்டளையின் தலைவராகவும், இந்திய செய்தி ஊடக சமூகத்தின் தலைவராகவும் இருந்துள்ளார். இவர் ஆகஸ்டு 1, 2010 இல் இறந்தார். 1998 ஆம் ஆண்டில் இவருக்கு பத்ம பூசன் விருது கிடைத்தது.

#### மம்மன் மேத்யூ
மம்மன் மேத்யூ, கே.எம். மேத்யூவின் மூத்த மகன் ஆவார். தலைமைப் பதிப்பாசிரியர் பதவியில் ஜனவரி 1, 1989 முதல் டிசம்பர் 9, 2007 வரை இருந்தார். இவர் தற்போது மலையாள மனோரமா பதிப்பகத்தின் தலைமை பதிப்பாசிரியராக இருக்கிறார். இவருக்கு 2005 ஆம் ஆண்டில் பத்மசிறீ கிடைத்தது.

தற்போது தி வீக் இதழில் தலைமைப் பதிப்பாசிரியர்கள் இல்லை. கே. எம்.மேத்யூவின் இரண்டாவது மகனான பிலிப் மேத்யூ நிர்வாகப் பதிப்பாளராக ஜனவரி, 1989 முதல் பணியாற்றி வருகிறார். 

### வெளியீட்டாளர்கள்
இந்த இதழின் முதல் வெளியீட்டாளர் பிலிப் மேத்யூ ஆவார். அவர் இந்தப் பொறுப்பில் டிசம்பர், 1988 வரை இருந்தார். 

ஜேக்கப் மேத்யூ: ஜனவரி 1, 1989 முதல் தற்போது வரை ஜேக்கப் மேத்யூ வெளியீட்டாளராக இருந்து வருகிறார். இவர் கே. எம்.மேத்யூவின் மூன்றாவது மகன் ஆவார். இவர் தற்போது சர்வதேச செய்தித்தாள்கள் மற்றும் செய்தி வெளியீட்டாளர்கள் சங்கத்தின் தலைவராக உள்ளார். இந்தப் பதவியைப் பெறும் இரண்டாவது ஆசியாக் கண்டத்தவர் மறும் முதல் இந்தியர் ஆவார்.

### பதிப்பாசிரியர்கள்
தி வீக் இதழிற்கு இரண்டு பதிப்பசிரியர்கள் இருந்தனர்.  இந்த பதவியானது அதற்குப் பிறகு துறக்கப்பட்டது. 

வி. கே. பி. நாயர்: இவர் டிசம்பர் 26, 1982 முதல் சூன் 3, 1984 வரையில் பதிப்பாசிரியராக இருந்தார். இவருக்குப் பின் டி. வி. ஆர். செனாய் இந்தப் பொறுப்பினைப் பெற்றார். அவர் சூன் 10, 1984 முதல் டிசம்பர் 11, 1988 வரை நீடித்தார். இவருக்கு பத்ம பூசன் விருது 2003 ஆம் ஆண்டில் வழங்கப்பட்டது. 

### பொறுப்பு வகிக்கும் பதிப்பாசிரியர்கள்
தற்போதைய செய்தி ஊடகம் மற்றும் நூற்பதிவுச் சட்டத்தின்படி (1867)  செய்தியை வெளியிடுவதன் முழு பொறுப்பானது அந்த இதழின் பொறுப்பு வகிக்கும் பதிப்பாசிரியர்களைச் சார்ந்தது ஆகும். தி வீக் இதழின் தற்போதைய பொறுப்பு  வகிக்கும் பதிப்பாசிரியர் டி. ஆர். கோபாலகிருஷ்னன் ஆவார். இவர் இந்தப் பொறுப்பினை டிசம்பர் 18, 1988 இல் ஏற்றார்

## நாளிதழ்ச் சிறப்பிணைப்பு மலர்
தி வீக் இதழுடன் இரண்டு நாளிதழ்ச் சிறப்பிணைப்பு மலர்கள் இலவசமாக வழங்கப்பட்டு வருகிறது. அதில் முதலாவது ஹெல்த் (உடல் நலம்) இரு வாரத்துக்கு ஒருமுறை வருகிறது. இதில் பொருத்தமுடைமை, உடல் நலனைப் பேணிக்காப்பது பற்றிய தகவல்கள் இடம்பெற்றிருக்கும். இரண்டாவது வாலட் (பணப்பை) மாதம் ஒரு முறை வெளியிடப்படுகிறது. இதில் முதலீடு மற்றும் நிதித் திட்டமிடல் பற்றிய தகவல்கள் இடம்பெற்றிருக்கும்

## சான்றுகள்
பகுப்பு:இந்திய வார இதழ்கள்
பகுப்பு:இந்திய ஆங்கில இதழ்கள்


## வெளியிணைப்புகள்
தி வீக்
த வீக்

இதே பெயரில் இரண்டு வார இதழ்கள் உள்ளன.
* தி வீக் (இந்திய இதழ்).
* தி வீக் (அமெரிக்க இதழ்).
ஐந்து ஐந்து ஐந்து

**ஐந்து ஐந்து ஐந்து** (*Ainthu Ainthu Ainthu*) அல்லது **(555)** இயக்குநர் சசி இயக்கத்தில் 2013-ஆம் ஆண்டு வெளிவந்த இந்தியத் தமிழ்த் திரைப்படமாகும்.

## நடிகர்கள்
* பரத் - அரவிந்த் 
* மிருத்திகா லியானா- "லியா" ஜார்ஜ், பாயல் (இரட்டை வேடம்)
* எரிகா பெர்னாண்டஸ் - மஞ்சரி
* சந்தானம் கோபால்
* சுதீஷ் பெர்ரி- சித்ரஞ்சன்
* மனோபாலா - யோகா பயிற்றுவிப்பாளர் 
* ராஜ் பரத்- நிகில்
* சுவாமிநாதன்- ஜி. ஆர் 
* லியானா- லியானாவின் அத்தை
* டிவி ரத்னவேலு- மருத்துவர் 
* ஜான் விஜய்- சிறப்புத் தோற்றம்
* சதீஷ் கிருஷ்ணன்- சிறப்புத் தோற்றம்

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பரத் நடித்த திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
தி வீக் (அமெரிக்க இதழ்)

*இந்திய இதழைப் பற்றி அறிய, [[தி வீக் (இந்திய இதழ்)]] கட்டுரையைப் பார்க்கவும்*

**தி வீக்** (The Week) அமெரிக்காவில் வெளியாகும் ஓர் வார இதழ். இது ஐக்கிய அமெரிக்கா, ஐக்கிய இராச்சியம் (இங்கிலாந்து), ஆஸ்திரேயா ஆகிய நாடுகளுக்கு ஏற்ப மூன்று பதிப்புகளாக வெளியாகிறது. அரசியல், பொருளாதாரம், வியாபாரம் ஆகியனவற்றுடன் அறிவியல், கலை தொடர்பான செய்திகளும் இடம் பெறுகின்றன.

## இணைப்புகள்
* தி வீக் — ஆத்திரேலியப் பதிப்பு (ஆங்கிலத்தில்)
* தி வீக் — ஐக்கிய இராச்சியப் பதிப்பு (ஆங்கிலத்தில்)
* தி வீக் — அமெரிக்கப் பதிப்பு (ஆங்கிலத்தில்)

பகுப்பு:ஆங்கில இதழ்கள்
பகுப்பு:அமெரிக்க இதழ்கள்
பா. விசாலம்

**பா. விசாலம்** தமிழகத்தில் வசிக்கும் ஓர் தமிழ் எழுத்தாளர். இவர் எழுதிய ”மெல்லக் கனவாய் பழங்கதையாய்” என்ற தமிழ்ப் புதினத்தை எழுதியுள்ளார். இது ஆக்சுபோர்டு பதிப்பகத்தால் பேடிங் டிரீம்சு ஓல்டு டேசு என்ற பெயரில் ஆங்கிலத்தில் மொழிபெயர்க்கப்பட்டுள்ளது.

## வெளி இணைப்புகள்
*http://www.thinnai.com/index.php?module=displaystory&story_id=60807103&edition_id=20080710&format=html 

பகுப்பு:வாழும் மக்கள்
பகுப்பு:தமிழக எழுத்தாளர்கள்
பகுப்பு:தமிழ் எழுத்தாளர்கள்
தொல்காப்பியம் சொல்லதிகாரம் பழைய உரை

தொல்காப்பியம் சொல்லதிகாத்துக்குக் கிடைத்துள்ள ஐந்து உரைகளில் **தொல்காப்பியம் சொல்லதிகாரம் பழைய உரை**யும் ஒன்று. இந்த உரையின் ஆசிரியர் பெயர் தெரியாத காரணத்தால் இதனைப் 'பழைய உரை' எனக் குறிப்பிடுகின்றனர். இதன் உரையில் இளம்பூரணர், சேனாவரையர், நச்சினார்க்கினியர் ஆகியோரின் உரையிலிருந்து மேற்கோள்கள் தரப்பட்டுள்ளன. எனவே இவரது காலம் 14 ஆம் நூற்றாண்டின் பிற்பகுதி அல்லது 15 ஆம் நூற்றாண்டின் முற்பகுதி எனக் கணிக்கப்பட்டுள்ளது.  
***நாடு** - பாண்டிநாடு 
***சமயம்** - சைவம் 

## உரைநலம்
* முன்னோர் உரைகளைத் தழுவி உரை எழுதுகிறார்.
* எடுத்துக்காட்டுகளைத் தம் இயல்புக்கு ஏற்பத் தருகிறார்
* முன்னோர் பாடல்கள் பலவற்றை எடுத்துக்காட்டுகளாகத் தருகிறார். 

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
*தொல்காப்பியம் சொல்லதிகாரம் கல்லாடனார் விருத்தியுரையும் பழைய உரையும், கு. சுந்தரமூர்த்தி எழுதிய விளக்க உரையுடன், சைவ சித்தாந்த நூற்பதிப்புக் கழக வெளியீடு, 1964
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
டெய்லி மெயில்

**டெய்லி மெயில்** (The Daily Mail) என்பது இங்கிலாந்தில் அதிகம் வெளியாகும் செய்தித்தாள்களில் ஒன்று. இது ஞாயிறு தவிர்த்து வாரத்தின் ஆறு நாட்களில் வெளியாகிறது. இதற்கு மாற்றாக ஞாயிற்றுக் கிழமைகளில் மட்டும் தி மெயில் என்ற நாளிதழ் வெளியாகும். ஒவ்வொரு நாளும் ஒரு மில்லியன் பிரதிகள் விற்பனையாகின்றன. இதை வெளியிடும் தி டெய்லி மெயில் அண்டு ஜெனரல் டிரஸ்டு என்ற நிறுவனம் ஈவினிங் ஸ்டார், லண்டன் லைட் ஆகிய இதழ்களையும் வெளியிடுகிறது.

## இணைப்புகள்
*தளம்

பகுப்பு:ஆங்கில இதழ்கள்
ஒனோ நோ கோமாச்சி

**ஒனோ நோ கோமாச்சி**, (*Ono no Komachi*, '''யப்பானியம்''':小野 小町 பொது 825 – 900) யப்பானிய நாட்டின் பெண் வாகா கவி ஆவார். ஃகயன் காலகட்டத்தை சேர்ந்த இவர், *ரொக்காசென்* எனப்படும் ஆறு முக்கிய வாகா கவிகளில் ஒருவர். மேலும் பிசிவாரா நோ கின்டோ என்ற பிரபல யப்பானிய கவியால் முப்பத்தி ஆறு கவிதை தெய்வங்களில் ஒருவராக குறிக்கப்படுகின்றார். இவர் தனது நிகரற்ற அழகின் காரனமாகவும் கவனம் பெற்றவர். இன்றைக்கும் யப்பானில், அழகிய பெண்களை குறிக்க *கோமாச்சி* என்ற பதமே பயன்படுத்தப் படுகின்றது.

## வாழ்க்கை வரலாறு

கோமாச்சியின் பிறப்பு மற்றும் வாழ்க்கை பற்றிய குறிப்புகள் அதிகம் காணக் கிடைப்பதில்லை. நாட்டார் பாடல்கள் இவர் அகிடா நிலப்பரப்பை சேர்ந்தவர் என்றும் அரண்மனை சேவகி எனவும் குறிக்கின்றன. இவரின் கால கட்டத்தை நோக்கும்போது, இவர் பேரரசர் நிமாயோவின் ஆட்சிக் காலத்தில் வாழ்ந்திருக்கலாம் என நம்பப்படுகின்றது.
 
இன்னும் சில கதைகள் இவர் காதலை பற்றி குறிப்பிடுகின்றன. இவற்றில் பிரபலமானது, கோமாச்சிக்கும் ஃபுககுசா நோ சோசோ என்ற முக்கிய அரச பிரதிநிதிக்குமான காதல் கதை ஆகும். இதன்படி தன்னை காதலிக்கும் ஃபுககுசாவிடம், தொடர்ந்து 100 இரவுகளை தன்னுடன் கழித்தால் தானும் அவரை காதலிப்பதாக கோமாச்சி கூறுகின்றார். அதன்படியே 99 இரவுகளை அவருடன் கழிக்கும் ஃபுககுசா 100வது நாள் இரவில் அவரை சந்திக்கும் முன்னரே மரணமடைந்துவிடுகிறார். இன்னும் சில கதைகள், 100வது நாளில் ஃபுககுசாவின் தந்தை இறந்து விடுவதால்தான் அவரால் கோமாச்சியை சந்திக்க முடியவில்லை என்கின்றன.

இவரை பற்றிய கதைகள் அனைத்தும், இவரின் முதுமையை பற்றியும் வர்ணிக்கின்றன. முழுமையாக தனது இளமையையும் அழகையும் இழந்த கோமாச்சி, தனது காதலர்களால் கைவிடப்பட்ட நிலைமையில் தெருவில் பிச்சை எடுத்து பிழைத்ததாக இவை கூறுகின்றன.

## கவிதைகள்

கோமாச்சியின் கவிதைகள் வாகா எனப்படும் யப்பானிய கவிதை மரபை சேர்ந்தவை. காதலின் ஏக்கம், தனிமை, பிரிவு, காமம் ஆகியவை கோமாச்சியின் வாகாவில் அதிக இடம் பிடித்தன. பேரரசர் உதாவினால் தொகுக்கப்பட்ட கோகின் வகாசு எனப்படும், சிறந்த வாகா கவிதைகளின் தொகுப்பில் இவரது கவிதைகள் இடம்பெற்றன. இவ்வாகா தொகுப்பில் இடம்பெற்ற ஒரே பெண்கவியின் கவிதைகள் கோமாச்சியினுடையவை என்பது குறிப்பிடத்தக்கது.

## அங்கீகாரம்

கோமாச்சியின் கதைகளில் சில, பிற்கால யப்பானிய இலக்கியங்களில் குறிப்பிடப்படுகின்றன. நோ எனப்படும் யப்பானிய பாரம்பரிய நாட்டியக் கலையின் ஐந்து நாடகங்கள் கோமாச்சியின் வரலாற்றை இயம்புகின்றன. மேலும் ஒகுரு கியாகுனின் இசூ (*நூறு கவிகளின் நூறு கவிதைகள்*) என்ற வாகா தொகுப்பிலும் இவரது கவிதைகள் இடம் பிடித்துள்ளன.

இவரின் புகழ் பாடும் வகையில், இவரது பிறப்பிடமாக கருதப்படும் அகிடா பிரதேசத்து தொடருந்து சேவைக்கு இவரின் பெயர் வைக்கப்படுள்ளது. மேலும் இந்த பகுதியில் அதிகம் விளையும் ஒருவகை அரிசிக்கும் இவரின் பெயர் (*அகிடோ கோமாச்சி*) வைக்கப்பட்டுள்ளது.

## மேற்கோள்கள்

## வெளி இணைப்புகள்
*புல்லினைக் கடக்கும் காற்று
*Poem Hunter - ஒனோ நோ கோமாச்சி
*ஒனோ நோ கோமாச்சியின் கவிதைகள்

பகுப்பு:சப்பானியக் கவிஞர்கள்
பகுப்பு:825 பிறப்புகள்
பகுப்பு:900 இறப்புகள்
சமாஜா

**சமாஜா** என்பது ஒடிசாவின் தலைநகர் கட்டாக்கில் இருந்து வெளியாகும் ஒரிய மொழி நாளேடு. இது கட்டாக், புவனேஸ்வர், சம்பத்பூர், ரூர்கேலா, கல்கத்தா, விசாகப்பட்டினம், பலசூர், பெர்ஹாம்பூர் ஆகிய நகரங்களில் வெவ்வேறு பதிப்புகளாக வெளியாகிறது. ஒடிசாவின் பழைய செய்தித்தாள்களில் இதுவும் ஒன்று. நடுநிலை வாய்ந்ததாகவும் கருதப்படுகிறது.

## சான்றுகள்


## இணைப்புகள்
* தளம் (ஒரிய மொழியில்)

பகுப்பு:இந்திய இதழ்கள்
பகுப்பு:ஒரிய நாளிதழ்கள்
உணவுப் பாதுகாப்பு மற்றும் தரப்படுத்தல் ஆணையம், இந்தியா

**உணவுப் பாதுகாப்பு மற்றும் தரப்படுத்தல் ஆணையம்** என்பது இந்திய அரசின் குடும்ப நல அமைச்சகத்தால் நிர்வகிக்கப்படும் அமைப்புகளில் ஒன்று. இந்த அமைப்பின் முதன்மை நோக்கம் சட்டங்களை வகுத்து, பாதுகாப்பான உணவை வழங்கி மக்களின் நலத்தைக் காப்பது ஆகும். உணவுப் பாதுகாப்பு மற்றும் தரப்படுத்தல் சட்டம், 2006 என்ற சட்டத்தின் கீழ் இந்த அமைப்பு உருவாக்கப்பட்டுள்ளது.  இதன் தலைமையகம் புது தில்லியிலும், துணை அலுவலகங்கள் கவுகாத்தி, கல்கத்தா, சென்னை, மும்பை ஆகிய நகரங்களில் உள்ளன, இவ்வமைப்புக்கு 4 பரிந்துரை ஆய்வுக்கூடங்களும் 72 ஆய்வுக்கூடங்களும் உள்ளன.

## மேற்கோள்கள்

## வெளி இணைப்புகள்
*தளம்
*உணவுப் பாதுகாப்பு மற்றும் தரப்படுத்தல் சட்டம், 2006  (பி.டி.எப்)

பகுப்பு:இந்திய அரசு அமைப்புகள்
பகுப்பு:இந்திய ஆணைக்குழுக்கள்
பகுப்பு:இந்தியாவில் உணவு பதப்படுத்தும் தொழில்
பகுப்பு:இந்திய ஒழுங்குமுறை அமைப்புகள்
பகுப்பு:இந்திய சுகாதாரம் மற்றும் குடும்ப நலத்துறை அமைச்சகம்
நிக்கோலசு மதுரோ

**நிக்கோலாசு மதுரோ மோரோசு** (*Nicolás Maduro Moros*; எசுப்பானிய ஒலிப்பு: nikoˈlaz maˈðuɾo ˈmoɾos; பிறப்பு: 23 நவம்பர் 1962) வெனிசுவேலாவின் அரசியல்வாதியும் தற்போதைய வெனிசுவேலா அரசுத்தலைவரும் ஆவார். இவர் இதற்கு முன் வெனிசுவேலாவின் துணை அரசுத்தலைவராக 2012 அக்டோபர் முதல் 2013 மார்ச்சு வரையும், வெளியுறவுத்துறை அமைச்சராக 2006 ஆகத்து முதல் 2013 சனவரி வரையும் இருந்துள்ளார். 14 ஏப்ரல் 2013 அன்று நடந்து முடிந்த தேர்தலில் அரசுத்தலைவராகத் தேர்ந்தெடுக்கப்பட்டார். முன்னாள் குடியரசுத்தலைவர் ஊகோ சாவேசின் இறப்பைத் தொடர்ந்து இவர் இடைக்காலக் குடியரசுத்தலைவராகப் பதவியேற்றுள்ளார். தேர்தல் அமைப்பு இவரை ஏப்ரல் 14, 2013 அன்று குடியரசுத்தலைவராக அறிவித்தது.

இவரது எதிர்ப்பாளரான மிராண்டாவின் ஆளுநர் ஹென்ரிக் கேப்ரிலெசு தேர்தல் முறையாக நடக்கவில்லை என்று குற்றம் சாட்டியுள்ளார் .

பேருந்து ஓட்டுநராக இருந்து, தொழிற்சங்கத்திற்குத் தலைவரானார். 1998 ஆம் ஆண்டு வெனிசுவேலா இணைச் சபை உறுப்பினராகத் தேர்ந்தெடுக்கப்பட்டார். 2000 ஆம் ஆண்டு வெனிசுவேலா தேசிய சட்டசபைக்குத் தேர்ந்தெடுக்கப்பட்டார். அரசாங்கத்தில் 2000 ஆண்டில் தேர்ந்தெடுக்கப்பட்டார். பின்னர் பல பதவிகளில் 
சாவேசு அரசில் பணி புரிந்து இவர் வெளியுறவு அமைச்சராக 2006-ல் பதவியேற்றார். சாவேசுவுக்கு நெருங்கமாக இருப்பவர்களில் இவர் சிறந்த நிருவாக திறன் உள்ளவர் என கருதப்பட்டார்.

## மேற்கோள்கள்

பகுப்பு:வெனிசுவேலா அரசியல்வாதிகள்
பகுப்பு:தென் அமெரிக்க இடதுசாரி தலைவர்கள்
பகுப்பு:1962 பிறப்புகள்
பகுப்பு:வாழும் மக்கள்
இசை நாற்காலி

**இசை நாற்காலி** அல்லது **சங்கீதக் கதிரை** *(musical chairs)* என்பது குழந்தைகளாலும் அனைவராலும் விளையாடப்படும், இரசிக்கப்படும் விளையாட்டாகும். இதை அனைவரும் மகிழ்வாக கூடி ஆடி விளையாடுவர். இது பிறந்த நாள் விழா போன்ற சமயங்களில் முற்றிலும் கேளிக்கைக்காக விளையாடப்படும். இவ்விளையாட்டில் எத்தனை பேர் கலந்து கொள்கிறார்களோ அந்த எண்ணிக்கையில் ஒன்று குறைவாக நாற்காலிகள் வட்ட வடிவில் அமைக்கப்படும். பின்னணியில் இசை ஒலிக்க விளையாடுவோர் நாற்காலிகளை வட்டமடிக்க வேண்டும். இசை நின்ற உடனே விரைவாக நாற்காலியில் அமர வேண்டும். நாற்காலி கிடைக்காத ஒருவர் ஆட்டத்தை விட்டு வெளியேறுவார். ஒரு நாற்காலி எடுக்கப்பட்டு மீண்டும் ஆட்டம் தொடரும். கடைசியாக ஒரு நாற்காலிக்காக இருவர் விளையாடுவர். அவர்களுள் ஒருவர் வெற்றி பெறுவர்.

## விளையாடத்தேவையான பொருட்கள்
*எத்தனை பேர் விளையாடுகின்றனரோ அத்தனை கதிரை (அமரும் பொருள்)
*பாடலைப்பாட ஒருவர் அல்லது இசைக்கும் கருவி

## விளையாடும் முறை
கதிரைகளை வெளிப்பக்கம் பார்க்குமாறு அடுக்குவார். பின் இசை இசைக்கப்படும்.அனைவரும் கதிரைகளை சுற்றி ஓடுவர். இசை எப்போது நிறுத்தப்படுகிறதோ    அப்போது அனைவரும் கதிரையில் அமர வேண்டும். அமர கதிரையில்லாதவர் வெளியேற்றப்படுவார். ஒவ்வொரு முறை வெளியேற்றப்படும் போதும் ஒரு கதிரையை குறைக்க வேண்டும். இறுதியில் நிற்பவர் வெற்றியாளர்.

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்

## மேற்கோள்கள்
தமிழ்த் தொலைக்காட்சிச் சேவைகள்

தமிழில் நிகழ்ச்சிகள் வழங்கும் **தமிழ் தொலைக்காட்சி சேவைகள்** உலகின் பல நாடுகளில் இருக்கின்றன. ஒளிபரப்பு ஒரு குறிப்பிட்ட நிலப்பரப்பையே உள்ளடக்கினாலும், இணையம் செய்மதியூடாக்க பிற நாடுகளின் தொலைக்காட்சி சேவைகளை பெற முடியும்.

## மகிழ்கலை
### தமிழ் நாடு

ஜனம் தமிழ் செய்தி தொலைக்காட்சி (ஏப்ரல் 14 தமிழ் புத்தாண்டில் ஆரம்பம்)
* சன் டிவி
* விஜய் டிவி
* ஜீ தமிழ்
* கலர்ஸ் தமிழ்
* கலைஞர் டிவி
* தந்தி ஒன்
* ராஜ் டிவி
* ஜெயா டிவி
* புதுயுகம் டிவி
* சன் லைப்
* வேந்தர் டிவி
* வசந்த் டிவி
* பாலிமர் டிவி
* கேப்டன் டிவி
* மக்கள் டிவி
* மெகா டிவி
* வானவில் டிவி
* பெப்பர்ஸ் டிவி
* பொதிகை டிவி
* சூப்பர் டிவி
* சங்கமம் டிவி
* தமிழன் டிவி
* மதிமுகம் டிவி
* மின் டிவி
* தேவர் டிவி (இணையம்)
* இமயம் டிவி
* கரன் டிவி
* விண் டிவி
* ஏ. எம். என். டிவி

### இலங்கை

* சக்தி டிவி
* நேத்ரா டிவி
* வசந்தம் டிவி
* இசுடார் தமிழ் டிவி
* யூ டிவி
* டான் தமிழ் ஒளி

### சிங்கப்பூர்

* வசந்தம் டிவி
* ஒக்டோ (1995-2000)
* சென்ட்ரல் (டிவி சேனல்) (1984-2008)

### மலேசியா

* அஸ்ட்ரோ வானவில்
* அஸ்ட்ரோ விண்மீன்

### கனடா

* ஏடிஎன் ஜெயா டிவி
* தமிழ் வண்
* தமிழ் விசன்
* ரி.ஈ.ரி டிவி

### பிரித்தானியா

* ஐபிசி தமிழ்
* தீபம் டிவி
* ஆதவன் டிவி

## திரைப்பட அலைவரிசை
### தமிழ் நாடு

* கே டிவி
* விஜய் சூப்பர்
* ஜீ திரை
* ஜெயா மூவிஸ்
* மெகா 24
* ராஜ் டிஜிட்டல் பிளசு
* சோனி பிக்சு
* &பிளிக்சு
* முரசு

### மலேசியா

* அஸ்ட்ரோ வெள்ளித்திரை
* அஸ்ட்ரோ தங்கத்திரை

### சிங்கப்பூர்
* வண்ணத்திரை

## இசை தொலைக்காட்சிகள்

* ஜெயா மேக்சு
* இசையருவி
* மெகா மியூசிக்கு
* ராஜ் மியூசிக்கு 
* சன் மியூசிக்கு
* எசுஎசு மியூசிக்கு
* விஜய் மியூசிக்

## செய்தி தொலைக்காட்சிகள்

* நியூஸ்18 தமிழ்நாடு
* விவேக பாரதி தமிழ்நாடு
* நியூஸ்7 தமிழ்
* புதிய தலைமுறை
* லோட்டஸ் நியூஸ்
* கேப்டன் நியூசு
* ராஜ் நியூஸ்
* கலைஞர் செய்திகள்
* சன் செய்திகள்
* தந்தி டிவி
* சத்யம் டிவி
* நியூஸ் ஜெ
* பாலிமர் நியூசு
* ழ டிவி
* டிபிஐ தமிழ் நியூஸ்
* எம் நாடு தொலைக்காட்சி

## நகைச்சுவை தொலைக்காட்சிகள்

* ஆதித்யா தொலைக்காட்சி
* சிரிப்பொலி தொலைக்காட்சி

## குழந்தைகள் தொலைக்காட்சிகள்

* சித்திரம் டிவி
* சுட்டி டிவி
* கார்ட்டூன் நெட்வொர்க்கு 
* டிஸ்கவரி கிட்சு இந்தியா
* டிஸ்னி சேனல் 
* டிஸ்னி ஜூனியர்
* கங்காமா டிவி 
* மார்வெல் எச்கியூ
* நிக்கெலோடியன் இந்தியா
* போகோ 
* சோனி யே!
* நிக்கெலோடியன் சோனிக்
* ஈடிவி பால பாரத்

## தகவல் சார்ந்த பொழுதுபோக்கு தொலைக்காட்சிகள்

* டிஸ்கவரி தமிழ்
* டிஸ்கவரி இந்தியா
* டிராவல்எக்சுபி 
* ஃபாக்சு லைப்பு இந்தியா
* ஹிஸ்ட்ரி டிவி18 (தமிழ்)
* நட் ஜியோ வில்ட்
* நேஷனல் ஜியாகிரபிக்
* டிஸ்கவரி, இன்க்.
* சோனி பிபிசி எர்த்து

## ஷாப்பிங் தொலைக்காட்சிகள்

* சி.ஜி. குழுமம் தமிழ்
* ஹாம் சோப் 18

## பக்தி தொலைக்காட்சிகள்

* சால்வேஷன் தொலைக்காட்சி
* ஆசீர்வாதம் தொலைக்காட்சி
* ஓம் தொலைக்காட்சி
* ஸ்ருதி தொலைக்காட்சி
* ஏஞ்சல் தொலைக்காட்சி
* ஸ்வர்கா தொலைக்காட்சி (தமிழ்)
* ஸ்ரீ சங்கரா டிவி
* மாதா டிவி
* நம்பிக்கை டிவி
* ஓம்தமிழ்

## முன்னர் ஒளிபரப்பான தொலைக்காட்சிகள்

* தமிழீழ தேசிய தொலைக்காட்சி
* வெற்றி தொலைக்காட்சி
* நேத்ரா தொலைக்காட்சி

## இவற்றையும் பார்க்க
* :en:List of Tamil language television channels

பகுப்பு:தமிழ்த் தொலைக்காட்சிச் சேவைகள்
பகுப்பு:உலகத் தொலைக்காட்சிச் சேவைகள்
பகுப்பு:தமிழ் ஊடகங்கள்
தண்ணீர் தேசம்

**தண்ணீர் தேசம்** (*Thanneer Desam*) கவிஞர் வைரமுத்து எழுதிய நாவல். 1996-இல் தமிழ் வார இதழ் ஆனந்த விகடனில் 24 தொகுதிகளாக வெளிவந்தது. கடல், தண்ணீர் மற்றும் உலகம்  பற்றிய பல அறிவியல் உண்மைகள் இப்புத்தகத்தில் எளிய கவிதை நடையில் விவரிக்கப்பட்டுள்ளன. 

இக்கதையின் கதாநாயகன் கலைவண்ணன், நாயகி தமிழ்ரோஜா. கலைவண்ணன் ஒரு புரட்சிகரமான பத்திரிகை நிருபராகவும், தமிழ்ரோஜா ஒரு பணக்காரக் குடும்பத்துப் பெண்ணாகவும், இவர்களின் காதலையும், ஊடலையும் சொல்லும்போது கடல், தண்ணீர் பற்றிய அறிவியல் விவரங்களும் எடுத்துரைக்கப்பட்டுள்ளன. மீனவர்கள் வாழ்வியல் பற்றியும் பல விவரங்கள் தொகுக்கப்பட்டுள்ளன.

## வெளி இணைப்புகள்
*http://www.thehindu.com/news/cities/chennai/chen-cinema/waves-of-inspiration/article4178350.ece

பகுப்பு:தமிழ் கவிதை நூல்கள்
இலக்கியத்திறன் (நூல்)

**இலக்கியத்திறன்** என்பது மு. வரதராசன் இயற்றிய நூல். இதில் விஞ்ஞானத்தினோடு இலக்கியத்தின் ஒப்பீடு, இலக்கியத்தின் தேவை, வகைகள், திறமைகளை எவ்வாறு கலைஞர்கள் இலக்கியம் படைக்கிறார்கள் என்பது போன்ற பல தகவல்களை உள்ளடக்கியுள்ளார்.

## உருவான வரலாறு
:*"1945ஆம் ஆண்டு அக்டோபர் 18, 22 ஆகிய நாட்களில் சென்னைப் பல்கலைக்கழகத்தின் (ஆனரரி ரீடர் என்ற முறையில்) சிறப்புச் சொற்பொழிவாகத் 'தமிழில் இலக்கிய ஆராய்ச்சி*' *என்னும் பொருள் பற்றிப் பேசும் வாய்ப்புக் கிடைத்தது. தமிழ் எம்.ஏ வகுப்புக்கு அப்பொருள் பற்றி விரிவுரைகள் நிகழ்த்துவதற்கு அப்பேச்சுக் குறிப்புகளைத் திரும்ப நோக்கினேன். அவற்றை விரிவுபடுத்தி ஒரு நூலாக்க முயன்றேன். இம்முயற்சியை தமிழகம் வரவேற்கும் என நம்புகிறேன். இதற்கு அடிப்படையாக அமைந்த அச்சொற்பொழிவினை நிகழ்த்தப் பணித்துப் பின்னர் அதனை வெளியிட்டுக் கொள்ள உரிமையும் நல்கிய பல்கலைக்கழகத்தினரின் உதவியை நன்றியுடன் போற்றுகிறேன்."* 
:::- மு.வ.

## பொருளடக்கம்
இந்நூலினை பத்து பிரிவுகளாக உள்ளடக்கி மு.வ. வெளியிட்டுள்ளார்.
# அறிவியலும் கலையும்
# கலைகள்
# கலைஞர்
# இலக்கியம்
# உணர்ச்சி
# கற்பனை
# வடிவம்
# உணர்த்தல்
# நுகர்தல்
# ஆராய்ச்சி

## உசாத்துணை

பகுப்பு:மு. வரதராசனின் நூல்கள்
பகுப்பு:தமிழ் இலக்கியம்